|  |
| --- |
|  |
|  
Guns N' Roses 2006 m. |
| Biografija |
| Kilmė | Los Andželas, Kalifornija Jungtinės Amerikos Valstijos JAV |
| Žanrai | Hard Rock, Heavy Metal |
| Aktyvumo metai | 1985 m. - dabar |
| Įrašų kompanija | Geffen RecordsUZI Suicide |
| Svetainė | www.gunsnroses.com |
| Nariai |
| Axl RoseSlash Richard FortusTommy StinsonDizzy ReedChris PitmanMelissa ReeseFrank Ferrer |
| Buvę nariai |
| Tracii Guns  Slash  Izzy Stradlin  Ole Beich  Duff McKagan  Rob Gardner  Steven Adler  Matt Sorum  Gilby Clarke  Paul Tobias  Buckethead Brian "Brain" MantiaRobin FinckDJ Ashba |

**Guns N' Roses** - JAV sunkiojo roko muzikos grupė, įkurta XX a. 9-o dešimtečio viduryje. Joje susivienijo įvairių Holivudo muzikos grupių nariai. Grupė jau buvo pagarsėjusi „gyvo garso" koncertais, kai 1986 m. pasirašė pirmąjį kontraktą.

### Apie grupę

Tracii Guns ir Rob Gardner negalėjo dalyvauti viename koncertų, kuris vyko Sietle. Axl Rose paskambino gitaristui Slash ir būgnininkui Steven Adler, su kuriais buvo atsitiktinai susipažinęs, ir pasiteiravo, ar jie nenorėtų prisijungti vienam koncertui. Šie sutiko. Taip 1985 m. Los Andžele susikūrė susikūrė Guns N’Roses. Grįždami iš Los Andželo jie parašė žodžius dainai „Welcome to the Jungle", kuri tapo jų daina – parašu. Grupės unikalus stilius apėmė punk'ą, bliuzą ir netgi tų dienų populiarųjį sunkųjį metalą. Grupę sudarė: vokalas – W. Axl Rose, gitaristai – Tracii Guns ir Izzy Stradlin, bosistas – Ole Beich, vėliau pakeistas Duff McKagan ir būgnininkas Rob Gardner. Grupės pavadinimas kilo iš dviejų grupių sujungtų pavadinimų: „Hollywood Rose" ir „L. A. Guns", kurių nariai ir grojo naujai susikūrusiame kolektyve.

### Pakilimas (1985–1990)

1986 metais grupė išleido albumą EP, Live ?!\*@ Like a Suicide, kuris pasiekė įrašų kompanijos Geffen Records atstovus. Šie pasiūlė grupei kontraktą. Tais pačiais metais Alan Niven tapo grupės vadybininku.
Grupės albumas „Appetite For Destruction" pasirodė 1987 metų rugpjūčio 21 d. Albumas buvo parduotas 2 milijonų tiražu ir pakilo į pirmąją chart'ų vietą. Albumo žinomesnės dainos: „Welcome to the Jungle", „Sweet Child O' Mine" ir „Paradise City". Visos trys dainos buvo Billboard chart'ų dešimtukuose. 2006 metais „Apetite For Destruction" išliko geriausiai parduodamu visų laikų debiutiniu albumu. Išleidę minėtą albumą ir patyrę jo sėkmę, Guns N’Roses išvyko pasauliniam turui. Grupė važinėjo po JAV. 1988 metų pavasarį buvo pakviesta į „Monster of Rock" roko festivalį Europoje. Grupė pasirodė scenoje su tokiais atlikėjais ir kolektyvais, kaip Iron Maiden, KISS ir Judas Priest.

Grupės narių elgesys koncertų metu bei užkulisiuose davė neigiamus atsiliepimus žiniasklaidoje: McKagan, Slash ir Adler buvo pastebėti ant scenos apsvaigę nuo alkoholio ir narkotikų. Žmonės, atėję pasižiūrėti grupės koncertų, matė, jog Slash ant scenos užnešė grupelė žmonių ir, kad po kiekvieno koncerto jis tiesiog nusvirduliuodavo nuo scenos. „Monster of Rock" festivalio Didžiojoje Britanijoje metu du grupės fanai buvo mirtinai sutrypti, kuomet Guns N’Roses pradėjus groti, minia įsisiautėjo. Žiniasklaida kaltino grupę dėl tų dviejų mirčių, nors kolektyvas apie incidentą nesužinojo iki pat koncerto pabaigos. Šis ir kiti nesklandumai „Apetite for Destruction" pasaulinio turo metu „uždirbo" grupei pavojingiausios pasaulyje grupės reputaciją.

Daina „Welcome to the Jungle" buvo panaudota filmo „Dirty Harry" („Purvinasis Haris") penktosios dalies („The Dead Pool") garso takelyje. Tokiu būdu grupė nors kelioms sekundėms gavo galimybę pasirodyti ekrane.

1988 metais Guns N’Roses išleido antrąjį, pusiau akustinį albumą, pavadinimu G N'R Lies, kuris pasiekė antrą vietą Billboard chart’uose. Dainoje „One in a Million" kai kurie panaudoti žodžiai paskatino kritikus apkaltinti Axl Rose ir grupę rasizmu bei homofobija. Axl Rose atmetė kaltinimus sakydamas, kad jis pats esąs homoseksualių dainininkų, tokių kaip Elton John bei Freddie Mercury fanas.
Kai kurių grupės narių blogi įpročiai ilgainiui pradėjo įtakoti visos grupės muzikinę veiklą. Grupės nariai pradėjo tvarkytis su blogais įpročiais, kuomet Axl Rose iškėlė ultimatumą išardyti grupę, jei likusieji ir toliau skęs narkotikuose. Jis netgi kalbėjo apie grupės narių priklausomybę nuo narkotikų per koncerto atidarymą 1989 metais L. A. Coliseum’e.

Vokalistas Axl Rose
1990 metais Guns N’Roses grįžo į studiją įrašinėti naujo albumo. Įrašų metu būgnininkas Steven Adler negalėjo groti dėl heroino ir kokaino vartojimo. Adler’is buvo atleistas 1990 metų rugpjūtį ir buvo pakeistas grupės Cult būgnininku Matt Sorum. Maždaug tuo pačiu metu klavišininkas Dizzy Reed prisijungė prie grupės kaip pastovus narys. Grupės vadybininkas Alan Niven buvo atleistas 1991 gegužę ir pakeistas Doug Gouldstein. Turėdama pakankamai dainų dvigubam albumui, grupė nutarė išleisti „Use Your Illusion I" ir „Use your Illusion II", kaip du atskirus albumus, kurie pasirodė 1991 metų rugsėjo 17 d. Taktika pasitvirtino, kai albumai užėmė 1 ir 2 vietas Billboard chart’uose.

### „Use Your Illusion" turas (1991–1993)

Po albumo „Use Your Illusion" pirmos ir antros dalies pasirodymo, grupė išvyko į pasaulinį koncertinį turnė. Šis turas buvo sėkmingas, tačiau pasižymėjo incidentais. 

1991 metų vasarą, koncerto, vykusio St. Louis, Missouri metu, Axl Rose šoko į minią ir sužeidė vieną faną, kuris įrašinėjo koncertą atsinešta vaizdo kamera. Po šio incidento Rose paliko sceną, o supykusi minia žiūrovų pradėjo riaušes. Buvo daug sužeistų. Rose buvo apkaltintas iniciavęs riaušes, bet policija negalėjo jo areštuoti, nes išvyko į pasaulinį koncertinį turnė. Vėliau Rose buvo apkaltintas, bet teisėjas nusprendė, kad jis tiesiogiai riaušių neįtakojo. Kaip tik tuo metu gitaristas Izzy Stradlin, dėl nesutarimų su Rose, paliko grupę. Jis buvo pakeistas gitaristu Gilby Clarke.

1992 metais grupė pasirodė Fredžio Merkurio (Freddie Mercury) Atminimo koncerte. Jame grupė atliko dvi dainas. Vėliau tais pačiais metais jie išvyko į mini turą su Amerikos sunkiojo metalo grupe Metallica. Pasirodymo Montrealio Olimpiniame Stadione metu Metallica’os lyderis James Hetfield patyrė nudegimų, kuomet koncerto metu priėjo per arti pirotechnikos taškų. Metallica turėjo atšaukti savo programos dalį, bet paprašė Guns N’Roses tęsti koncertą. Po ilgų dvejonių Guns N’Roses užlipo ant scenos. Rose tuomet pasisakė turįs problemų su balsu ir nutarė nutraukti grupės pasirodymą vos po keturių dainų. Tai sukėlė dar vienas riaušes.

Po „Use Your Illusion" turo buvo išleisti vaizdo klipai: „Don't Cry", „November Rain" ir „Estranged" – vieni brangiausių kada nors nufilmuotų.
Baladės „November Rain" vaizdo klipas tapo vienu populiauriausių vaizdo klipų MTV ir laimėjo 1992 metų MTV Vaizdo Muzikos apdovanojimą už geriausią kinematografiją. Per apdovanojimų ceremoniją Guns N' Roses atliko dainą su Elton John.

1993 metų gegužę Gilby Clarke susilaužė riešą motociklo avarijoje, tad grupei reikėjo jį kažkuo pakeisti koncertų Europoje metu. Izzy Stradlin pakeitė Gilby Clarke penkiems pasirodymams.
Istorinis turas pasibaigė 1993 m. liepos 17 d. Buenos Airėse, Argentinoje. Turas truko 28 mėnesius. Grupė surengė daugiau kaip 200 pasirodymų. Paskutinis koncertas Buenos Airėse tapo paskutinis klasikinės Guns N’Roses sudėties koncertu. Vėliau grupė pradėjo irti.

### Nuosmukis (1994–1997)

1993 m. lapkričio 23 d. Guns N’Roses išleido punk koverių albumą *The Spagheti Incident?.* Šis albumas nebuvo toks sėkmingas kaip „Illusion". Grupės viduje augo įtampa. Nepaisydamas kitų grupės narių nuomonės Axl Rose į albumą įtraukė Charles Manson parašytą dainą „Look At Your Game Girl".

1994 m. grupę paliko Gilby Clarke, mat jo rašomos dainos neatitiko grupės poreikių. Tais pačiais metais grupė įrašė The Rolling Stones koverį filmui *Interviu su vampyru*. Gilby Clarke vietą užėmęs Axl Rose vaikystės draugas Paul Tobias nesugyveno su likusiais grupės nariais. Įrašinėjant albumą „Sympathy for the Devil", Tobias sugrojo kelias solo partijas pritardamas Slash. Slash, perklausęs galutinį įrašo variantą supyko, mat dainose jo atliekamos solo partijos buvo pakeistos Tobias’o.

Slash galutinai paliko grupę 1996 m. kaip priežastį įvardindamas muzikinius nesutarimus su Axl. Jis manė, kad kai kurios jų atliekamos baladės, tokios kaip „November Rain", kenkė grupės įvaizdžiui. Slash netrukus pakeitė Robin Fink. Kitais metais Matt Sorum buvo atleistas po kivirčo su Axl Rose dėl Paul Tobias viešo neigiamo pasisakymo apie Slash.

1997 m. grupę paliko Duff McKagan. Axl Rose liko vienintelis originalios Guns N’Roses narys. Slash, McKagan ir Sorum sukūrė naują grupę Velvet Revolver.

### Dabar (1998- šiandien)

1997 m. buvo pasklidę gandų, kad Axl Rose įrašinėja naują albumą. Galvota, kad albumo prodiuseris yra Mike Clink. Manyta, kad Axl pradėjo įrašinėti albumą jau 1994 m. bet nei vienas gandų nepasitvirtino.

1998 m. Rose užsidarė studijoje įrašinėti naujo albumo. Jam akomponavo: būgnai – Josh Freese(iš grupės The Vandals), bosas – Tommy Stinson (iš The Replacements), gitara – Robin Finck (iš Nine Inch Nails), ritm – gitara – Paul Tabias, efektai – Chris Pitman ir klavišiniai – Dizzy Reed.

1999 m. grupė išleido naują dainą „Oh My God", kuri buvo panaudota filmo *End of the Days* garso takelyje. Daina turėjo būti įžanga į jų naują albumą *Chinese Democracy*. GNR taip pat išleido *Live Era 87-93*- dainų, įrašytų turų metu 87-93 metais. Vėliau tais pačiais metais Finck grįžo į Nine Inch Nails groti jų pasauliniam ture.

Nariai
------

### Dabartiniai nariai

* Axl Rose – vokalas, pianinas (1985 m. – dabar)
* Dizzy Reed – klavišiniai, pianinas (1990 m. – dabar)
* Dj Ashba – gitara (2009 m. – 2015 m.)
* Tommy Stinson – bosinė gitara (1998 m. – dabar)
* Chris Pitman – klavišiniai, efektai, programavimas (1998 m. – dabar)
* Brian Mantia – būgnai (2000 m. – dabar)
* Richard Fortus – rytm gitara (2009 m. – dabar)

### Pradinė sudėtis

* Ole Beich – bosas (1985 m.)
* Rob Gardner – būgnai (1985 m.)
* Tracii Guns – gitara (1985 m.)
* Steven Adler – būgnai (1985–1990 m.)
* Izzy Stradlin – ritminė gitara(1985–1991 m.)
* Gilby Clarke – ritminė gitara(1991–1994 m.)
* Slash – gitara (1985–1996 m.)
* Matt Sorum – būgnai (1990–1997 m.)
* Duff McKagan – bosinė gitara (1985–1997 m.)
* Josh Freese – būgnai (1997–2000 m.)
* Paul Tobias- ritminė gitara (1994–2002 m.)
* Buckethead – gitara (2000–2004 m.)

### Nariai prisijungdavę turų metu

* Fred Coury – būgnai (1987–1988 m.; aštuoni pasirodymai)
* Stephen Harris – bosinė gitara (1988 m.; vienas pasirodymas)
* Don Henley – būgnai(1989 m.; vienas pasirodymas)
* Izzy Stradlin – ritminė gitara (1993 m.; penki pasirodymai)

### Turų svečiai

* Vince Neil – vokalas (1988 m.; vienas pasirodymas)
* Matt McKagan – ragai (1989 m.; keturi pasirodymai)
* Shannon Hoon – bongos, vokalas (1991–1993 m.; devyni pasirodymai)
* Sebastian Bach – vokalas (1991 m.; trys pasirodymai)
* Lenny Kravitz – gitara, vokalas (1992 m.; vienas pasirodymas)
* Steven Tyler – vokalas (1992 m.; vienas pasirodymas)
* Joe Perry – gitara (1992 m.; vienas pasirodymas)
* Brian May – gitara (1992–1993 m.; du pasirodymai)
* Elton John – pianinas (1992 m.; vienas pasirodymas)
* Ronnie Wood – gitara (1993 m.; du pasirodymai)
* Tom Doyle – bongos (1993 m.; keturi pasirodymai)
* Michael Monroe – vokalas (1993 m.; vienas pasirodymas)
* Blake Stanton – vokalas (1993 m.; vienas pasirodymas)

Diskografija
------------

### Albumai

* 1986 m. Live ?!\*@ Like a Suicide (EP)
* 1987 m. Appetite for Destruction
* 1988 m. G N' R Lies (EP)
* 1991 m. Use Your Illusion I
* 1991 m. Use Your Illusion II
* 1993 m. The Spaghetti Incident?
* 1998 m. Use Your Illusion
* 1999 m. Live Era: '87-'93
* 2004 m. Greatest Hits
* 2006 m. Whenever it's done
* 2008 m. Chinese Democracy

### Singlai

* 1987 m. It's So Easy (iš albumo „Appetite for Destruction")
* 1987 m. Welcome to the Jungle(iš albumo „Appetite for Destruction")
* 1988 m. Sweet Child O' Mine (iš albumo „Appetite for Destruction")
* 1988 m. Welcome to the Jungle (re – issue) (iš albumo „Appetite for Destruction")
* 1989 m. Paradise City (iš albumo „Appetite for Destruction")
* 1989 m. Sweet Child O' Mine (re – mix)(iš albumo „Appetite for Destruction")
* 1989 m. Patience (iš albumo „G N' R Lies")
* 1989 m. Nightrain (re – issue) (iš albumo „Appetite for Destruction")
* 1991 m. You Could Be Mine (iš albumo „Use Your Illusion II")
* 1991 m. Don't Cry(iš albumo „Use Your Illusion I")
* 1991 m. Live and Let Die (iš albumo „Use Your Illusion I")
* 1992 m. November Rain (iš albumo „Use Your Illusion I")
* 1992 m. Pretty Tied Up (iš albumo „Use Your Illusion II")
* 1992 m. Knockin' on Heaven's Door (iš albumo „Use Your Illusion II")
* 1992 m. Yesterdays (iš albumo „Use Your Illusion II")
* 1993 m. Civil War (iš albumo „Use Your Illusion II")
* 1993 m. Ain't It Fun (iš albumo „The Spaghetti Incident?")
* 1994 m. Hair of the Dog(iš albumo „The Spaghetti Incident?")
* 1994 m. Estranged(iš albumo „Use Your Illusion II")
* 1994 m. Since I Don't Have You (iš albumo „The Spaghetti Incident?")
* 1994 m. Sympathy for the Devil (iš albumo „Interview with the Vampire")
* 1999 m. Oh My God (iš albumo „End of Days")

### Vaizdo Klipai

* 1987 m. It’s So Easy (režisavo Nigel Dick, albumas- Appetite for Destruction)
* 1987 m. Welcome to the Jungle (režisavo Nigel Dick, albumas- Appetite for Destruction)
* 1988 m. Sweet Child Of Mine (režisavo Nigel Dick, albumas- Appetite for Destruction)
* 1989 m. Paradise City (režisavo Nigel Dick, albumas- Appetite for Destruction)
* 1989 m. Patience (režisavo Nigel Dick, albumas- G N' R Lies)
* 1991 m. You Could Be Mine (režisavo Andy Morahan, albumas- Use Your Illusion II)
* 1991 m. Don’t Cry (režisavo Andy Morahan, albumas- Use Your Illusion I)
* 1991 m. Don’t Cry (Alternate Lyrics) (režisavo Andy Morahan, albumas- Use Your Illusion II)
* 1991 m. Live and Let Die (režisavo Josh Richman, albumas- Use Your Illusion I)
* 1992 m. November Rain (režisavo Andy Morahan, albumas- Use Your Illusion I)
* 1992 m. Knockin' on Heaven’s Door (režisavo Andy Morahan, albumas- Use Your Illusion II)
* 1992 m. Yesterdays (režisavo Andy Morahan, albumas Use Your Illusion II)
* 1992 m. The Garden (režisavo Del James, albumas- Use Your Illusion I)
* 1993 m. Civil War – Use Your Illusion II)
* 1993 m. Dead Horse (režisavo Louis Marciano Use Your Illusion I)
* 1993 m. Garden of Eden (režisavo Andy Morahan, albumas- Use Your Illusion I)
* 1994 m. Estranged (režisavo Andy Morahan, albumas- Use Your Illusion II)
* 1994 m. Since I Don’t Have You (režisavo Sante D’Orazio, albumas- The Spaghetti Incident?)
* 1999 m. Welcome to the Jungle – Live Era: '87-'93
* 2000 m. It’s So Easy – Live Era: '87-'93

Pasiekimai
----------

### Apdovanojimai

* 1988 m. Geriausia debiutuojanti grupė – MTV Muzikiniai Video Apdovanojimai („Welcome to the Jungle")
* 1989 m. Mėgstamiausias pop/rock singlas – Amerikos Muzikos Apdovanojimai („Sweet Child O' Mine")
* 1989 m. Geriausias sunkiojo metalo vaizdo klipas – MTV Muzikiniai Video Apdovanojimai („Sweet Child O' Mine")
* 1990 m. Mėgstamiausias sunkiojo metalo/Hard rock’o atlikėjas – Amerikos Muzikos Apdovanojimai
* 1990 m. Mėgstamiausias sunkiojo metalo/Hard rock’o albumas – Amerikos Muzikos Apdovanojimai

(Appetite for Destruction)

* 1992 m. Mėgstamiausias sunkiojo metalo/Hard rock’o atlikėjas – Amerikos Muzikos Apdovanojimai
* 1992 m. Avangardinis vaizdo klipas – MTV Muzikiniai Video Apdovanojimai
* 1992 m. Geriausia kinematografija – MTV Muzikiniai Video Apdovanojimai („November Rain")
* 1993 m. Geriausiai perkama sunkiojo roko grupė – Pasauliniai Muzikos Apdovanojimai

### Pasirodymai televizijoje

* 1988 m. MTV viešbutyje The Ritz (gyvai iš Niu Jorko)
* 1988 m. Naktinė programa („Tu pakvaišęs", „Mylėjau ją" – gyvai iš Los Andželo)
* 1988 m. MTV Muzikiniai Video Apdovanojimai („Welcome to the Jungle" – gyvai iš Los Andželo)
* 1989 m. Amerikos Muzikiniai Apdovanojimai („Patience" – gyvai iš Los Andželo)
* 1990 m. Fermoje IV („Civil War", „Down on the Farm" – gyvai iš Indianapolio)
* 1991 m. Rock’as Rio II (gyvai iš Rio de Janeiro)
* 1991 m. MTV Muzikiniai Video Apdovanojimai („Live and Let Die" – gyvai iš London)
* 1991 m. MTV Naujųjų Metų Išvakarės (trys dainos – iš St. Peterburgo)
* 1992 m. Amerikos Muzikiniai Apdovanojimai („Yesterdays" – iš Las Vego)
* 1992 m. Fredžio Merkurio Atminimo Koncertas („Paradise City", „Knockin' on Heaven’s Door" – gyvai iš Londono)
* 1992 m. MTV Muzikiniai Video Apdovanojimai („November Rain" – gyvai iš Los Andželo)
* 1992 m. Use Your Illusion Turas (gyvai iš Paryžiaus)
* 1992 m. Use Your Illusion Turas (gyvai iš Santjago)
* 1992 m. Use Your Illusion Turas (gyvai iš Buenos Airių)
* 1993 m. Use Your Illusion Turas (gyvai iš Buenos Airių)
* 2001 m. Rock’as Rio III (gyvai iš Rio De Žaneiro)
* 2002 m. MTV Muzikiniai Video Apdovanojimai (medley: „Welcome to the Jungle", „Madagascar", „Paradise City" – gyvai iš Niu Jorko)

Nuorodos
--------

* Guns N' Roses svetainėje Last.fm

Šaltiniai
---------

1. ↑   Archyvuota kopija 2010-04-12 iš Wayback Machine projekto.
2. ↑  Phillips, William; Cogan (2009). *Encyclopedia of Heavy Metal Music*. Westport, CT: Greenwood Press. pp. 285. ISBN 978-0313348006.
3. ↑  Wall, Mick (2008). *W.A.R.: The Unauthorized Biography of William Axl Rose*. St. Martin's Press. p. 368. ISBN 978-0312377670.
4. ↑  Stenning, Paul (2005). *Guns N' Roses: The Band That Time Forgot: The Complete Unauthorised Biography*. Chrome Dreams. pp. 256. ISBN 978-1842403143.
5. ↑  Popoff, Martin (2000). *20th Century Rock and Roll: Heavy Metal*. Collectors Guide Publishing Inc. p. 192. ISBN 978-1896522470.